મારગમા મૂળી ગામનો ટીંબો આવ્યો. મૂળી પાદરમાં જુવાન સોઢાઓ રમતા-ખેલતા હતા. રમત ખેલતા સોઢા જુવાનો પાદર પાસેથી રોતા કકડતા જઈ રહેલી જતાણી અને તેમના બાળકો સાથેના કબીલાને જોતા, સોઢાઓ પુછે છે, ભા… આ મૂળીના પાદરથી કોઈ એક વટેમાર્ગુ પણ પોરો ખાધા વગર જાય નહિ, અને તમે લીંબુની ફાડ જેવી આંખો માથી બોર બોર જેવડાં પાણી પાડતી જતાણીઓ સાથે આ દોઢ હજાર મુસાફરો કાં સીધવા ચાલ્યા, અરે ભા.., કહો તો ખરા ક્યાં જવું ?